Björn J:son Lindh

Björn J:son Lindh (alun perin Björn Lindh; 25. lokakuuta 1944 Arvika – 21. joulukuuta 2013 Nora) oli ruotsalainen huilisti, pianisti ja säveltäjä. Hän teki läpimurtonsa Cornelis Vreeswijkin sovittajana 1960-luvun lopussa. Hän toimi studiomuusikkona ja julkaisi albumeita, kuten Ramadan (1971), Cous Cous (1972) ja Atlantis – bilder från en ö (1983), usein yhteistyössä Janne Schafferin ja Hörselmat-yhtyeen kanssa. J:son Lindh sävelsi musiikin elokuviin Komisario Beck tähtäimessä (1976) ja Metsästäjät (1996). Hän sävelsi ja sovitti musiikkia myös radioon, televisioon ja teatteriin. Hänen tuotantoonsa kuuluu myös syyskuussa 2006 Malmön oopperassa kantaesitetty musikaali Banankontakt, jonka hän teki yhteistyössä Janne Schafferin ja Lasse Åbergin kanssa. J:son Lindh sai Cornelis Vreeswijk -stipendin vuonna 1993. Hänen kuolemansa aiheutti aivokasvain.

Lähteet

Aiheesta muualla 
Viralliset sivut (ruotsiksi)
Björn J:son Lindh - Sivusto tuotettu tytärten Lotta ja Sissel (ruotsiksi)
Björn J:son Lindh The Swedish Film Database  (englanniksi)
Björn J:son Lindh  Discogs  (englanniksi)

Ruotsalaiset säveltäjät
Elokuvasäveltäjät
Ruotsalaiset pianistit
Ruotsalaiset huilistit
Vuonna 1944 syntyneet
Vuonna 2013 kuolleet